NGC 7635

NGC 7635 je emisná hmlovina v súhvezdí Kasiopeja, ktorú objavil britsko-nemecký astronóm William Herschel 3. novembra 1787. Nazýva sa aj Bublinová hmlovina pre svoj okrúhly tvar.

Vyzerá ako planetárna hmlovina a priamo pred ňou sa nachádza hviezda 8. magnitúdy. Centrálna hviezda hmloviny je však postavená dosť excentricky. Je možné, že objekt nie je typickou planetárnou hmlovinou, ale že ju hviezdny vietor centrálnej hviezdy „vyfúkol“ do okolitého prostredia vyplneného ionizovaným vodíkom. Tento ionizovaný oblak hmoty nesie označenie Sh 152.  Hmlovina má rozmer asi 3,3´ krát 3 a jasnosť asi 8,5 mag, toto číslo však zahŕňa aj jej ionizujúcu hviezdu, ktorá leží v najjasnejšej (severnej) časti hmloviny. Pozorovať sa preto dá len v stredne veľkých a veľkých ďalekohľadoch.

 Fotogaléria 

 Zdroj 


 Pozri aj 
 Zoznam NGC objektov

 Iné projekty 

7635
Kategória:Emisné hmloviny
Kategória:Súhvezdie Kasiopeja
Kategória:Caldwell objekty
Kategória:Astronomické objekty objavené v roku 1787